Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma konfliktien ehkäiseminen Afrikassa



Virallinen lehti nro C 062 , 27/02/1997 s. 0059 - 0060



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () konfliktien ehkäiseminen Afrikassa AKT-EU-yhteiskokous, joka kokoontui Luxemburgissa 23. ja 26. syyskuuta 1996 välisenä aikana, palauttaa mieliin aikaisemmat päätöslauselmansa ja erityisesti Dakarissa, Librevillessä ja Brysselissä hyväksytyt päätöslauselmat, A. palauttaa mieliin Afrikan konfliktien lukumäärän, voimakkuuden ja keston; palauttaa mieliin Burundissa, Nigerissä, Nigeriassa, Sierra Leonessa, Ruandassa ja monilla muilla alueilla vallitsevan kireän tilanteen, B. ottaa huomioon, että konfliktit esiintyvät usein sisällissodan tai etnisten ryhmien välisen kiistan muodossa valtioiden sisällä ja ovat osaltaan seurausta surkean taloudellisen tilanteen aiheuttamasta hätätilasta, C. panee huolestuneena merkille, että aseellisten konfliktien haitalliset seuraukset uhkaavat lasten elämää ja kehittymistä ja näin ollen kyseessä olevien maiden tulevaisuutta, D. palauttaa mieliin suuret pakolaisvirrat Afrikan maiden välillä ja kodeistaan pois joutuneiden ihmisten virrat kaikkialla maailmassa (8,5 miljoonaa ihmistä vuonna 1996), E. valittaa sitä, että usein ei ryhdytä mihinkään toimiin siviiliyhteiskunnan tai kansalaisjärjestöjen esittäessä vetoomuksia kansainvälisen politiikan johtaville päätöksentekijöille; on huolestunut humanitaarisen toiminnan määrän ja kustannusten lisääntymisestä viimeisen kymmenen vuoden aikana ja tunnustaa suurten kansainvälisten järjestöjen rahoitusongelmien mittasuhteet, F. on vakuuttunut siitä, että kansainvälisellä yhteisöllä on riittävästi inhimillisiä ja taloudellisia voimavaroja konfliktien ennustamiseen ja estämiseen tähtäävän strategian toimeenpanemista varten; on näin ollen vakuuttunut siitä, että siltä puuttuu vain tarvittavat oikeudelliset keinot, joiden toteuttaminen riippuu enää vain poliittisesta tahdosta, G. ottaa huomioon, että OAU:n vuonna 1963 hyväksytyn peruskirjan tavoitteena on edistää yhteenkuuluvuutta ja solidaarisuutta sekä sovittaa yhteen ja tiivistää yhteistyötä Afrikan valtioiden välillä niiden kansojen elämän parantamiseksi; ottaa huomioon, että näiden pyrkimysten mukaisesti OAU perusti kesäkuussa 1993 mekanismin konfliktien ehkäisemistä, hallintaa ja ratkaisemista varten; painottaa, että järjestön pyrkimyksenä on kiinnittää erityistä huomiota konfliktien ehkäisyyn, H. palauttaa mieliin OAU:n Tunisissa ja Addis Abebassa hyväksymät päätöslauselmat, joissa vahvistetaan virallisesti tarve perustaa afrikkalaiset joukot konfliktien ehkäisemistä varten, sekä sen Kairossa maaliskuussa 1995 hyväksymän toimintasuunnitelman, jossa se ilmaisee aikomuksensa perustaa oman elimen konfliktien ehkäisemistä varten; palauttaa lisäksi mieliin, että samassa yhteydessä tavanneet valtion ja hallitusten päämiehet tunnustivat, että kehitys ei ole mahdollista ilman demokratiaa ja rauhaa; 1. Toistaa aikaisemmin jo useaan otteeseen esittämänsä vaatimukset sellaisten kansainvälisten poliittisten yhteistyörakenteiden perustamiseksi, joilla on riittävät ja tarkoituksenmukaiset voimavarat toimia tehokkaasti konfliktien estämisen alalla; 2. Kannattaa OAU:n ja sen jäsenvaltioiden antamia suosituksia ja erityisesti sitä suositusta, jossa ehdotetaan, että jäsenvaltioiden armeijoihin perustettaisiin tai nimitettäisiin osasto, joka saa erityiskoulutusta konfliktien ehkäisystä ja rauhanturvaoperaatioista; vaatii, että toteutettavista tai jo toteutetuista toimenpiteistä laaditaan luettelo; 3. Palauttaa mieliin näkemyksensä, jonka monet julkiset ja yksityiset kansainväliset elimet jakavat, että humanitaarinen laki olisi otettava mukaan ja kodifioitava kansainvälisiin asiakirjoihin ja että olisi ryhdyttävä toimenpiteisiin paitsi aikaisen varoitusjärjestelmän perustamiseksi myös humanitaarisesta toiminnasta tiedottamisen parantamiseksi; 4. Katsoo, että konfliktien ehkäisemiseen tähtäävät toimenpiteet olisi otettava kiinteäksi osaksi kehitysapua; 5. Suosittelee rauhan alueiden ja väylien perustamista aseellisten konfliktien yhteydessä äitien ja lasten suojelemiseksi, humanitaaristen avustusoperaatioiden helpottamiseksi ja hyvinvointia edistävien palveluiden tarjoamiseksi esimerkiksi koulutuksen ja julkisen terveydenhuollon alalla sekä erityisesti rokotusohjelmien toteuttamista varten; 6. Palauttaa mieliin näkemyksensä, että tulevassa hallitusten välisessä kokouksessa olisi luotava pohja toimintakeinojen käyttöönotolle EU:n aitoa ulko- ja turvallisuuspolitiikkaa varten; 7. Kehottaa unionin neuvostoa ja komissiota jatkamaan yhteistyössä OAU:n ja muiden tärkeimpien kansainvälisten järjestöjen kanssa konferenssien tai työryhmäkokousten järjestämistä yleisten ongelmien tarkastelemiseksi suurten järvien alueella tai Afrikan muilla alueilla, joissa konflikteja saattaa esiintyä; 8. Pyytää kaikkia kansainvälisiä elimiä varmistamaan, että kaikissa foorumeissa kiinnitetään huomiota pakolaisiin ja kodeistaan pois joutuneisiin ja että heille annetaan tarvittavaa apua sekä heidän omassa maassaan että turvapaikkamaassa pysyvien ratkaisujen muodossa; 9. Antaa puheenjohtajilleen tehtäväksi toimittaa tämä päätöslauselma AKT-EU-neuvostolle, komissiolle, YK:n turvallisuusneuvostolle ja OAU:lle.